text: 27-årig blev ikke udsat for røveriforsøg alligevel
  29 december 2015 kl. 12.15
  En 27-årig mand har nu erkendt, at han har indgivet falsk anmeldelse.
  Den 27-årige anmeldte, at seks mænd i går aftes havde begået et røveriforsøg mod ham i Haderslev.
  Bevæbnet med en kniv havde de forsøgt at frarøve ham en mobiltelefon. Han beskrev gerningsmændene som maskerede og mellemøstlige af udseende.
  Men politiets efterforskning har afsløret, at anmeldelsen var falsk. Det har den 27-årige erkendt, og han sigtes nu for falsk anmeldelse.
  